|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| *Uveďte subjekty, ktorých sa zmeny návrhu dotknú priamo aj nepriamo:*  Návrh zákona ovplyvní povinné osoby podľa aktuálne platného zákona č. 275/2006 Z.z. o informačných systémoch verejnej správy, okruh subjektov teda ostáva nezmenený, mení sa ich pomenovanie a rozdelenie (na orgán vedenia a orgány riadenia).  Priamo sa zmena dotkne napr. týchto povinných osôb: Sociálna poisťovňa, zdravotné poisťovne, Tlačová agentúra Slovenskej republiky, Rozhlas a televízia Slovenska, Rada pre vysielanie a retransmisiu, právnická osoba v zriaďovateľskej alebo zakladateľskej pôsobnosti orgánu riadenia, komora regulovanej profesie a komora, na ktorú je prenesený výkon verejnej moci s povinným členstvom, záujmové združenie právnických osôb DataCentrum elektronizácie územnej samosprávy Slovenska, ktorého jedinými členmi sú Ministerstvo financií Slovenskej republiky a Združenie miest a obcí Slovenska.  Nepriamo sa materiál dotýka všetkých podnikateľských subjektov, ktorí spolupracujú s orgánom riadenia pri plánovaní, obstarávaní a implementácii projektu, a to z dôvodu záväznosti nových pravidiel pre správu ITVS a nové zmluvné podmienky, ktoré musia byť povinne aplikované pre projekty v rámci ITVS. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Návrh paragrafového znenia zákona bol vytvorený na základe schváleného legislatívneho zámeru 18. mája 2016. V rámci prípravy legislatívneho zámeru, kde boli definované princípy a nové prístupy v správe ITVS prebehla dňa 15.12.2015 otvorená verejná prezentácia základných princípov a oblastí úpravy návrhu, v rámci ktorej bolo možné sa k návrhu legislatívneho zámeru vyjadriť (viac informácií je možné získať tu: <http://www.informatizacia.sk/legislativa-sr/684s>). Tieto komunikované princípy boli plne zapracované do paragrafového znenia a boli aj počas tvorby návrhu zákona konzultované s odborníkmi v rámci pracovných skupín pod vedením úradu, kde sú zastúpené aj podnikateľské subjekty v oblasti IT. Pri tvorbe paragrafového znenia sa využili podnety z týchto pracovných skupín. Legislatívny zámer bol tiež prerokovaný s mimovládnymi organizáciami pôsobiacimi v oblasti informačných technológii:  **Pracovná skupina PS1: Pracovná skupina pre dátové štandardy a štandardy názvoslovia elektronických služieb**  DataCentrum elektronizácie územnej samosprávy Slovenska, člen- Peter Miazdra  DITEC, a.s., člen- Martin Švoňavec  IT asociácia Slovenska, člen- Miroslav Líška, Roland Takács  NESS Slovensko, a.s., člen- Ivan Turčan  Slovenská informatická spoločnosť, člen- Pavol Frič  Spoločnosť pre otvorené informačné technológie, člen- Marek Šurek, Peter Hanečák  **Pracovná skupina PS2: Pracovná skupina pre bezpečnostné štandardy**  DataCentrum elektronizácie územnej samosprávy Slovenska, člen- Peter Miazdra IT asociácia Slovenska, členovia- František Boda, Erika Slivová, Roland Takács, Štefan Porubčan Slovenská informatická spoločnosť, členovia- Pavol Frič, Jaroslav Janáček, Tibor Baďura  Spoločnosť pre otvorené informačné technológie, členovia- Marek Šurek, Ľubor Illek  **Pracovná skupina PS3: Pracovná skupina pre štandardy prístupnosti a funkčnosti webových stránok a poskytovania údajov**  DataCentrum elektronizácie územnej samosprávy Slovenska, člen- Peter Miazdra Agroinštitút Nitra, štátny podnik, člen- Juraj Tomka  IT asociácia Slovenska, členovia- Miroslav Líška, Rastislav Gračík, Rastislav Rehák, Roland Takács  NESS Slovensko, a.s., člen- Ivan Turčan  Slovenská informatická spoločnosť, členovia- Martin Krupa, Milan Kurečko, Pavol Frič  Spoločnosť pre otvorené informačné technológie, členovia- Marek Šurek, Erika Kusyová, Roman Fordinál  Lighting Beetle s.r.o., člen- Michal Blažej  **Pracovná skupina PS4: Pracovná skupina pre technické štandardy a štandardy použitia súborov**  Ardaco, a.s., člen- Juraj Hájek  DataCentrum elektronizácie územnej samosprávy Slovenska, člen- Peter Miazdra  IT asociácia Slovenska, členovia- Miroslav Líška, Peter Kišša, Roland Takács, Gabriel Fedorko  Slovenská informatická spoločnosť, členovia- Pavol Frič, Miloš Šrámek, Tibor Baďura  Spoločnosť pre otvorené informačné technológie, členovia- Marek Šurek, Peter Hanečák, Roman Fordinál  Hlavnými bodmi konzultácii boli otázky jednotlivých článkov, ktorými by sa mal zaoberať predkladaný návrh zákona o výkone správy v oblasti informačných technológií verejnej správy. Každá pracovná skupina predložila svoje návrhy podľa oblastí, v ktorých pôsobí a ktoré sú špecifikované jej názvom. Návrhy boli prerokované na zasadnutiach pracovných skupín a jednotlivé závery sú zapracované do predkladaného návrhu zákona.  Medzi konkrétne závery patrí napríklad:   * Rozšírenie predmetu úpravy (vecnej pôsobnosti) z ISVS na ITVS * Jasné kompetencie a ucelené povinnosti v každej fáze životného cyklu ITVS, vrátane obmedzení pri tvorbe zmlúv * Ucelená úprava zabezpečenia bezpečnosti ISVS a ITVS * Monitoring a kontrola výkonu správy ITVS orgánmi riadenia * Možnosť pružne reagovať na prílišnú tvrdosť zákona v prípadoch, kedy plnenie povinností môže ohroziť riadne fungovanie orgánu (výnimky + možnosť plnenia povinností nadriadeným orgánom pre subjekty v zriaďovateľskej a zakladateľskej povinnosti)   V rámci diskusií so zainteresovanými subjektmi bola predložená požiadavka na upravenie otázky bezpečnosti v oblasti informačných technológií verejnej správy. Jej následné zapracovanie je súčasťou predkladaného návrhu zákona. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Návrhom nedochádza k zavádzaniu nových priamych nákladov, ako ani k zmene existujúcich nákladov. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nevyžaduje. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Návrh nezakladá dodatočné náklady pre podnikateľov súvisiace s nákupom tovarov a služieb alebo súvisiace so zamestnávaním.  Návrhom sa však upravujú povinnosti orgánov riadenia pri riadení IT vo svojej správe, čo môže mať nepriamy vplyv na podniky v tom zmysle, že podniky s ambíciou spolupracovať s orgánom riadenia na konkrétnom projekte po uplynutí prechodného obdobia budú musieť zosúladiť svoje postupy a prispôsobiť zmluvné podmienky s ustanoveniami novej právnej úpravy (napríklad nová povinnosť zmluvného dojednania licenčných podmienok v súlade s EUPL pre tie informačné systémy, ktoré budú vyvíjané; povinnosť nastaviť zmluvné vzťahy na dodanie čiastkových plnení veľkých projektov alebo projektov, ktoré nepozostávajú len z dodania jedného funkčného celku tak, aby každé z nich malo svoj vlastný prínos a po každom z nich bolo možné projekt ukončiť; povinnosť orgánov riadenia akceptovať len také zmluvné podmienky, podľa ktorých bude správca ISVS jediný a výhradný vlastník všetkých informácií, zhromaždených alebo získaných počas projektu a prevádzky projektom vytvoreného riešenia, vrátane jeho zmien a servisu; posilnenie zverejňovania informácií o ISVS a ITVS v správe daného subjektu, čím sa umožní verejná kontrola riadenia správy v ITVS a kontrola efektívnosti vynakladania verejných prostriedkov, ako aj iné zmeny). V súčasnosti takéto nepriame náklady nie je možné kvalifikovane odhadnúť. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Návrh zákona očakáva posilnenie konkurencieschopnosti na trhu najmä pri dodávaní a poskytovaní služieb. Návrh podporuje transparentnosť v zmluvnom vzťahu dodávateľa a štátu, s posilneným postavením štátu (povinnej osoby, orgánu riadenia), a to najmä s dôrazom na efektívne vynakladanie prostriedkov verejnej správy. Novými povinnými zmluvnými dojednaniami návrh zákona predpokladá skvalitnenie dodávaných služieb pre štát. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Zverejňovanie informácií o informačných systémoch a informačných technológiách môže v konečnom dôsledku prispieť k uvedeniu alebo rozšíreniu nových výrobných metód, technológií a výrobkov na trh. |